ΚΑΝΟΝΙΣΜΟΣ (ΕΟΚ) αριθ. 3063/92 ΤΗΣ ΕΠΙΤΡΟΠΗΣ της 23ης Οκτωβρίου 1992 για την τροποποίηση του κανονισμού (ΕΟΚ) αριθ. 2729/81 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος προκαθορισμού των επιστροφών στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 13 παράγραφος 3 και το άρθρο 17 παράγραφος 4,

Εκτιμώντας:

ότι στο παράρτημα ΙΙ του κανονισμού (ΕΟΚ) αριθ. 2729/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 110/92 (4), προβλέπεται η ανώτατη διάρκεια ισχύος των πιστοποιητικών εξαγωγής που περιλαμβάνουν προκαθορισμό της επιστροφής- ότι η κατάσταση των αγορών ιδίως όσον αφορά το βούτυρο και το βουτυρέλαιο καθιστά αναγκαίο να μειωθεί η ανώτατη διάρκεια ισχύος των πιστοποιητικών για τα προϊόντα αυτά για να μπορούμε να παρακολουθήσουμε την ανάπτυξη των εξαγωγών σε βραχυπρόθεσμες περιόδους-

ότι στο άρθρο 1 του κανονισμού (ΕΟΚ) αριθ. 2729/81 καθορίζεται το ποσό της εγγυήσεως σχετικά με τα πιστοποιητικά εισαγωγής και εξαγωγής- ότι πρέπει, προκειμένου να ληφθεί υπόψη η μείωση της διάρκειας ισχύος των πιστοποιητικών για το βούτυρο και το βουτυρέλαιο, να μειωθεί το ποσό της εγγυήσεως για τα προϊόντα αυτά-

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2729/81 τροποποιείται ως εξής:

1. το άρθρο 1 αντικαθίσταται από το ακόλουθο κείμενο:

"Άρθρο 1

1. Το ποσό της εγγυήσεως σχετικά με τα πιστοποιητικά εισαγωγής καθώς και τα πιστοποιητικά εξαγωγής, ανά 100 χιλιόγραμμα καθαρού βάρους προϊόντος είναι:

- 2,50 Ecu για τα προϊόντα των κωδικών ΣΟ 0401 και 0403,

- 7,50 Ecu για τα προϊόντα του κωδικού ΣΟ 0406,

- 5,00 Ecu για τα προϊόντα του κωδικού ΣΟ 0405,

- 5,00 Ecu για τα άλλα προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68.

2. Εντούτοις, δεν συνιστάται καμία εγγύηση όταν πρόκειται για πιστοποιητικά εξαγωγής, που αναφέρεται στο άρθρο 6 παράγραφος 1."-

2. το παράρτημα ΙΙ αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στα πιστοποιητικά μετά την ημερομηνία της ενάρξεως ισχύος τους. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Οκτωβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 215 της 30. 7. 1992, σ. 64. (3) ΕΕ αριθ. L 272 της 26. 9. 1981, σ. 19. (4) ΕΕ αριθ. L 12 της 18. 1. 1992, σ. 14.

ΠΑΡΑΡΤΗΜΑ

"ΠΑΡΑΡΤΗΜΑ ΙΙ

Διάρκεια ισχύος των πιστοποιητικών εξαγωγής με προκαθορισμό της επιστροφής

Διάρκεια ισχύος Κωδικός ΣΟ Περιγραφή των προϊόντων Υποχρεωτικός Προορισμός (1) α) Έως το τέλος του τέταρτου μηνός μετά από εκείνον της εκδόσεως του πιστοποιητικού 0406 Τυριά και πηγμένο γάλα για τυρί Ζώνη Ε και Καναδάς β) Έως το τέλος του τρίτου μηνός μετά από εκείνον της εκδόσεως του πιστοποιητικού 0405 00 Βούτυρα και άλλες λιπαρές ουσίες του γάλακτος - γ) Έως το τέλος του έκτου μηνός μετά από εκείνον της εκδόσεως του πιστοποιητικού Τα προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68 με εξαίρεση τα προϊόντα που αναφέρονται στο στοιχείο α) και προορίζονται να εξαχθούν προς τους προορισμούς που αναφέρονται στο στοιχείο α) και τα προϊόντα που αναφέρονται στο στοιχείο β) -

(1) Βλέπε άρθρο 11 παράγραφος 3. Εντούτοις, στην περίπτωση κατά την οποία το παράρτημα Ι αποκλείει τον προκαθορισμό της επιστροφής για ορισμένα προϊόντα και προορισμούς, το πιστοποιητικό εξαγωγής που εκδίδεται για τα προϊόντα αυτά δημιουργεί την υποχρέωση να πραγματοποιηθεί η εξαγωγή προς ένα άλλο προορισμό από εκείνον που εμφαίνεται στο παράρτημα Ι."